Комисија за именовање директора јавних предузећа општине Гаџин Хан, на седници одржаној 28.07.2017. године доноси

**З А К Љ У Ч А К**

**о утврђивању списка кандидата који испуњавају услове за избор директора Јавног предузећа Дирекција за изградњу и комуналне делатности општине Гаџин Хан**

**I**

 Утврђује се списак са једним кандидатом за избор директора Јавног предузећа Дирекција за изградњу и комуналне делатности општине Гаџин Хан, чија је пријава на Јавни конкурс објављен дана 23.06.2017.године у „Службеном гласнику РС“ број 61/2017 , благовремена, потпуна и разумљива и који ће учествовати у даљем изборном поступку:

1. Нинослав Мaринчевић, дипломирани грађевински инжењер из Ниша, ул.Учитељ Милина бр.22.

**II**

На конкурс су благовремно стигле и пријаве :

 1. Константина Илића из Малог Крчимира општина Гаџин Хан;

 2. Берислава Илића из Малог Крчимира општина Гаџин Хан.

Комисија је оценила да су пријаве непотпуне и одлучила да неведена лица неће учествовати у даљем изборном поступку.

**III**

Овај Закључак објавити на огласној табли органа Општине и на званичној интернет страници општине Гаџин Хан.

**СКУПШТИНА ОПШТИНЕ Гаџин Хан**

**Комисија за именовање директора јавних предузећа**

**Општине Гаџин Хан**

**Број:110-144/17-II-1**

**Датум: 28.07.2017. године**

 **Председник,**

 **Александар Ранђеловић с.р.**

**О б р а з л о ж е њ е**

 Правни основ за доношење Закључка о утврђивању списка кандидата који испуњавају услове за избор директора Јавног предузећа Дирекција за изградњу и комуналне делатности општине Гаџин Хан садржан је у члановима 25. и 40. став 1. Закона о јавним предузећима („Службени гласник РС“ број 15/2016)

По истеку рока за подношење пријава на Јавни конкурс за именовање директора Јавног предузећа Дирекција за изградњу и комуналне делатности општине Гаџин Хан који је објављен дана 23.06.2017.године у „Службеном гласнику РС“ број 61/2017, Комисија за именовање директора јавних предузећа општине Гаџин Хан а је констатовала да су приспеле 3(три) благовремене пријаве.Након тога приступило се отваранњу и прегледу приспелих пријава.

 Увидом у пријаву Нинослава Мaринчевића, из Ниша, ул.Учитељ Милина бр.22,утврђено је да је иста благовремена, потпуна и разумљива.

 Увидом у пријаву Константина Илића из Малог Крчимира општина Гаџин Хан комисија је утврдила да именовани није доставио потврду о пословној способности (члан 25 став1.такча1. Закона о јавним предузећима „Службени гласник РС“ број 15/2016).Потврду о пословној способности издаје надлежни центар за социјални рад .

 Као доказ о свом радном искуству Константин Илић доставља „потврду“ Пољопривредног газдинства Константина Илића из Малог Крчимира ,БПГ 712728000631. Потпис Константина Илића на наведеној „Потврди“ је оверен од стране матичне службе општине Гаџин Хан у месној канцеларији у Личју .Комисија наведену „потврду“ не прихвата као доказ о радном искуству јер је Константин Илић као носилац пољопривредног газдинства наведену потврду сам себи сачинио а свој потпис оверио у месној канцеларији у Личју .

 Такође као доказ о свом радном искуству Константин Илић доставља „потврду“ Пољопривредног газдинства Берислава Илића из Малог Крчимира ,БПГ 712728000623. Потпис Берислава Илића на наведеној „Потврди“ је оверен од стране матичне службе општине Гаџин Хан у месној канцеларији у Личју .

 Комисија наведене „потврде“ не прихвата као доказ о радном искуству јер Константин Илић није доставио никакве доказе о наводима који су садржани у „потврди“ а се тичу радног искуства предвиђеним чланом 25.став 1.тачке 3.4.6. Закона о јавним предузећима(„Службени гласник РС“ број 15/2016) .

 Увидом у пријаву Берислава Илића из Малог Крчимира општина Гаџин Хан комисија је утврдила да именовани није доставио потврду о пословној способности (члан 25 став1.такча1. Закона о јавним предузећима„Службени гласник РС“ број 15/2016).Потврду о пословној способности издаје надлежни центар за социјални рад .

 Као доказ о свом радном искуству Берислав Илић доставља „потврду“ Пољопривредног газдинства Берислава Илића из Малог Крчимира ,БПГ 712728000623. Потпис Берислава Илића на наведеној „Потврди“ је оверен од стране матичне службе општине Гаџин Хан у месној канцеларији у Личју .Комисија наведену „потврду“ не прихвата као доказ о радном искуству јер је Берислав Илић као носилац пољопривреног газдинства наведену потврду сам себи сачинио а свој потпис оверио у месној канцеларији у Личју .

 Такође као доказ о свом радном искуству Берислав Илић доставља „потврду“ Пољопривредног газдинства Константина Илића из Малог Крчимира ,БПГ 712728000631. Потпис Константина Илића на наведеној „Потврди“ је оверен од стране матичне службе општине Гаџин Хан у месној канцеларији у Личју .

 Комисија наведене „потврде“ не прихвата као доказ о радном искуству јер Берислав Илић није доставио никакве доказе о наводима који су садржани у „потврди“ а се тичу радног искуства предвиђеним чланом 25.став 1.тачке 3.4.6. Закона о јавним предузећима(„Службени гласник РС“ број 15/2016) .

Из наведених разлога комисија је одлучила као у диспозитиву овог закључка.